CELEX: 62021CN0628
Language: da
Date: 2021-10-11 00:00:00
Title: Sag C-628/21: Anmodning om præjudiciel afgørelse indgivet af Sąd Okręgowy w Warszawie (Polen) den 11. oktober 2021 — TB

28.2.2022   
            
            
               DA
            
            
               Den Europæiske Unions Tidende
            
            
               C 95/9
            
         
      Anmodning om præjudiciel afgørelse indgivet af Sąd Okręgowy w Warszawie (Polen) den 11. oktober 2021 — TB
      (Sag C-628/21)
      (2022/C 95/13)
      Processprog: polsk
      
         Den forelæggende ret
      
      Sąd Okręgowy w Warszawie
      
         Parter i hovedsagen
      
      
         Rekvirent: TB
      
         Rekvisitus: Castorama Polska Sp. z o.o. og »Knor« Sp. z o.o.
      
         Præjudicielle spørgsmål
      
      
                  1.
               
               
                  Skal artikel 8, stk. 1, sammenholdt med artikel 4, stk. 1, i Europa-Parlamentets og Rådets direktiv 2004/48/EF af 29. april 2004 om håndhævelse af intellektuelle ejendomsrettigheder (1) fortolkes således, at de kun vedrører en foranstaltning til beskyttelse af intellektuelle ejendomsrettigheder, hvis det i denne eller i andre sager er fastslået, at rettighedshaveren er indehaver af intellektuelle ejendomsrettigheder?
                  – hvis spørgsmål 1) skal besvares benægtende:
               
            
                  2.
               
               
                  Skal artikel 8, stk. 1, i direktivet, sammenholdt med artikel 4, stk. 1, i Europa-Parlamentets og Rådets direktiv 2004/48/EF af 29. april 2004 om håndhævelsen af intellektuelle ejendomsrettigheder fortolkes således, at det er tilstrækkeligt at sandsynliggøre, at denne foranstaltning vedrører en eksisterende intellektuel ejendomsrettighed, og at denne omstændighed ikke behøver bevises, navnlig når en begæring om udlevering af oplysninger om oprindelse og distributionsnet af varer eller tjenesteydelser går forud for en erstatningssag vedrørende krænkelse af intellektuelle ejendomsrettigheder?
               
            
         (1)  EUT 2004, L 157, s. 45.